En aquest mateix web, a l'apartat Dades sobre la covid en els centres educatius, pots consultar les dades globals de Catalunya i també les dades per centres educatius, que s'actualitzen diàriament.
És l'aplicació informàtica que utilitzen les direccions dels centres educatius per fer el seguiment dels possibles casos de covid-19 i assegurar-ne la coordinació entre els departaments de Salut i Educació.
El director o directora és la persona de referència que ha d'informar les famílies de tota la gestió i organització del centre educatiu amb relació a la gestió de casos.
La direcció del centre et trucarà perquè el vagis a buscar.
Quan arribeu a casa, cal que truquis, al més aviat possible, al vostre centre d'atenció primària (CAP): si els símptomes fossin greus, el mateix centre educatiu seria el que trucaria al 061 i te n'informaria tot seguit.
Quan el personal del CAP rebi la trucada, en valorarà els símptomes i decidirà si se li fa la prova PCR; indicarà l'aïllament del teu fill o filla fins conèixer-ne el resultat, i recollirà els contactes estrets de l'entorn familiar.
Després Salut avisarà l'escola del possible cas; recollirà els contactes estrets de l'entorn escolar; farà seguiment del resultat de la prova PCR, i −si és positiu− n'indicarà les mesures necessàries d'aïllament i quarantena.
Mentre espereu el resultat de les proves, no es confinaran els companys de classe del teu fill o filla.
En canvi, els germans que convisquin amb ell no poden anar a l'escola (encara que sigui un altre centre educatiu) i tampoc no poden anar a l'escola els adults que conviuen amb ell si treballen en un centre educatiu.
Has de trucar al CAP (centre d'atenció primària) de referència.
Si el CAP està tancat, has de contactar amb el centre d'urgències més proper, per valorar la situació i fer les actuacions necessàries.
Si es dona un cas positiu es fa una prova PCR a tots els contactes estrets, és a dir, als companys de classe i al tutor o tutora, i també a les persones que conviuen amb el cas sospitós.
Per facilitar la recollida de mostres en l'àmbit educatiu, sempre que sigui possible, una unitat mòbil es desplaça a l'escola a fer aquestes proves al grup afectat.
Així s'evita que totes les famílies hagin de demanar hora per fer la prova i se sobrecarreguin dels centres d'atenció primària.
En tot cas sempre cal esperar les indicacions de la direcció del centre educatiu.
Els companys de classe i el tutor o tutora.
Els altres professionals o docents del centre que fan classe o activitats puntualment amb el grup del teu fill o filla, no es consideren contactes estrets si han mantingut les mesures de seguretat i protecció recomanades, com són l'ús de la mascareta i mantenir la distància de dos metres de seguretat.
Si la PCR no es pogués fer al centre educatiu, s'indicarà on es farà.
Abans i després de fer la prova PCR, els i les alumnes del grup no poden fer altres activitats fora del centre educatiu.
2.a En les hores prèvies d'iniciar la jornada lectiva
El teu fill o filla i els companys del grup del cas positiu poden iniciar la jornada a l'escola a l'espera de la realització de la prova PCR al centre, sempre mantenint les mesures de seguretat i evitant el contacte amb la resta de grups.
La direcció del centre educatiu ha de comunicar a les famílies dels contactes estrets on es faran les proves PCR i totes les indicacions per fer la quarantena, que ha de començar el mateix cap de setmana.
Així mateix, també s'indicarà a les famílies, l'hora a la qual han d'acudir al centre educatiu el següent dilluns, amb les dues finalitats esmentades (organitzar la realització de la PCR i rebre instruccions).
També s'informaria si la PCR no es fes al centre educatiu.
S'utilitza la tècnica del frotis nasal, que és una tècnica molt senzilla, i en què només es posa un bastonet a l'interior de les fosses nasals, a uns 2 cm de l'entrada (és menys molesta que la del frotis nasofaringi, que és més agressiva).
Tot i que el Protocol no recomana que pares i mares entreu a l'escola per acompanyar el fill o filla quan se li hagi de fer la prova PCR, el centre educatiu pot decidir autoritzar un dels tutors perquè l'acompanyeu a fer-se la prova.
Encara que el resultat de la PCR sigui negatiu, és necessari que faci la quarantena durant tots els dies establerts.
Un resultat negatiu vol dir que en aquell moment no té la malaltia, però aquesta es pot desenvolupar més tard, mentre dura el període d'incubació del virus: per això és molt important que el teu fill o filla faci bé la quarantena.
Durant tot aquest període no pot fer cap mena d'activitat fora del domicili, ni rebre visites.
D'altra banda, les persones convivents o contactes habituals del teu fill o filla (identificat com a contacte estret) no han de seguir cap mesura especial.
Així, els germans o germanes d'alumnes que estiguin fent quarantenes, poden assistir a classe amb normalitat.
No, si s'ha fet una prova PCR de cribratge massiu.
Aquests tipus de proves es fan en algunes poblacions i també en centres educatius com a campanya preventiva i de detecció de casos.
D'altra banda, si es tracta d'una prova PCR per ser un contacte estret d'un cas positiu, sí que ha de fer confinament preventiu.
Si ha passat la malaltia en els darrers 6 mesos (amb documentació confirmada) el teu fill o filla no està obligat a fer quarantena.
Ara bé, cada centre ha de decidir si, per motius pedagògics, aquell alumne o alumna ha de fer la quarantena amb la resta del grup, o bé si bé és preferible que segueixi assistint al centre i s'incorpori en una altra classe.
Actualment dura 10 dies, d'acord amb les indicacions del Departament de Salut.
Tot i que hi ha hagut una variació de dies respecte al que es va establir durant les dues primeres setmanes de curs, les autoritzacions de confinament que han signat les famílies dels centres educatius continuen sent vàlides.
El teu fill o filla pot tornar a l'escola en els casos següents:
Quan es tracta d'una sospita de cas, els companys de classe i tutor o tutora mantenen l'activitat escolar, sense barrejar-se amb la resta de grups, a l'espera dels resultats de la PCR de la persona afectada, que és a casa.
Sí que s'han d'aïllar, però, a casa les persones que conviuen amb l'alumne afectat si estudien o treballen en un centre educatiu.
Per retornar a l'escola, un cop acabada la quarantena, no s'han de fer proves PCR ni tampoc certificats mèdics.